
Për shtyrjen e afatit të botimit të njoftimit të fituesit dhe të njoftimit të kontratës së lidhur, për procedurën e prokurimit, të kryer nga Këshilli i qarkut të Elbasanit, si autoritet kontraktor

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

Vendosi:

1. Lejimin e këshillit të qarkut të Elbasanit ta shtyjë afatin e botimit të njoftimit të fituesit dhe të njoftimit të kontratës së lidhur, deri më 23.12.2008, për procedurën e prokurimit, për fondin 2 833 333 (dy milionë e tetëqind e tridhjetë e tre mijë e treqind e tridhjetë e tre) lekë, të parashikuar në buxhetin e vitit 2008, për objektin “Hartimi i detyrës së projektimit dhe hartimi i planit të përgjithshëm rregullues të Fushë Studen, në komunën Steblevë, të qarkut të Elbasanit”. Për këtë objekt vlera e paradhënies të jetë në masën 10 për qind.
2. Ngarkohen Ministria e Punëve Publike, Transportit dhe Telekomunikacionit, Ministria e Financave, Agjencia e Prokurimit Publik dhe këshilli i qarkut të Elbasanit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

